กฎกระทรวงให้ใช้บังคับผังเมืองรวมชุมชนเกาะแตนจังหวัดสุราษฎร์ธานีพ.ศ. ๒๕๖๑[๑] อาศัยอำนาจตามความในมาตรา๕ แห่งพระราชบัญญัติการผังเมือง พ.ศ. ๒๕๑๘ และมาตรา ๒๖ วรรคหนึ่งแห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๔) พ.ศ. ๒๕๕๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ใช้บังคับผังเมืองรวม ในท้องที่ตำบลตลิ่งงามอำเภอเกาะสมุย จังหวัดสุราษฎร์ธานี ภายในแนวเขตตามแผนที่ท้ายกฎกระทรวงนี้ข้อ ๒ การวางและจัดทำผังเมืองรวมตามกฎกระทรวงนี้มีวัตถุประสงค์เพื่อใช้เป็นแนวทางในการพัฒนา และการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อมในบริเวณแนวเขตตามข้อ ๑ให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติข้อ ๓ ผังเมืองรวมตามกฎกระทรวงนี้ มีนโยบายเพื่อจัดระบบการใช้ประโยชน์ที่ดินโครงข่ายคมนาคมขนส่งและบริการสาธารณะให้มีประสิทธิภาพสามารถรองรับและสอดคล้องกับการขยายตัวของชุมชนในอนาคตรวมทั้งส่งเสริมและพัฒนาเศรษฐกิจ โดยมีสาระสำคัญ ดังต่อไปนี้(๑)ส่งเสริมและพัฒนาชุมชนเกาะแตนให้เป็นแหล่งท่องเที่ยวที่สำคัญของภาคใต้ตอนบนและทะเลอ่าวไทยในระดับภูมิภาค(๒)ส่งเสริมและพัฒนาควบคู่กับการอนุรักษ์ทรัพยากรธรรมชาติและสิ่งแวดล้อมการท่องเที่ยวเชิงนิเวศโดยให้ชุมชนเป็นเจ้าของทรัพยากรธรรมชาติ(๓)ส่งเสริมการพัฒนาด้านที่อยู่อาศัยให้สอดคล้องกับการขยายตัวของชุมชน ระบบเศรษฐกิจและสังคมของเกาะแตน(๔)ส่งเสริมและพัฒนาการบริการทางสังคม การสาธารณูปโภคและสาธารณูปการให้เพียงพอและได้มาตรฐาน(๕)ส่งเสริมระบบการคมนาคมและขนส่งที่เป็นมิตรต่อสิ่งแวดล้อม(๖)ดำรงรักษารูปแบบการตั้งถิ่นฐาน วิถีชีวิตดั้งเดิม และประเพณีซึ่งเป็นเอกลักษณ์ของชุมชน(๗)สงวนรักษาสภาพแวดล้อมและทรัพยากรธรรมชาติตามแนวทางการพัฒนาแบบยั่งยืนข้อ ๔ เพื่อให้บรรลุวัตถุประสงค์ของผังเมืองรวมนี้จึงได้กำหนดมาตรการและวิธีการ ดังต่อไปนี้(๑)กำหนดพื้นที่และสนับสนุนให้มีการอนุรักษ์และส่งเสริมชุมชนดั้งเดิม และชุมชนการท่องเที่ยวที่สำคัญ(๒)อนุรักษ์และส่งเสริมแหล่งท่องเที่ยวที่มีเอกลักษณ์ เพื่อให้เป็นศูนย์กลางการท่องเที่ยวทางทะเลที่สำคัญของภาคใต้ฝั่งอ่าวไทยโดยเน้นการพัฒนาแบบยั่งยืน ซึ่งชุมชนท้องถิ่นมีส่วนร่วมในการพัฒนาเพื่อคุณภาพชีวิตที่ดี(๓)กำหนดการใช้ประโยชน์ที่ดินและส่งเสริมให้มีการอนุรักษ์พื้นที่ ภูเขา ป่าไม้ชายฝั่งทะเล แหล่งน้ำตามธรรมชาติ ส่งเสริมความสมดุลทางธรรมชาติและระบบนิเวศวิทยา(๔)อนุรักษ์และสงวนรักษาพื้นที่สำคัญทางศาสนา วัฒนธรรม ประเพณี และพื้นที่ใช้ประโยชน์ร่วมอื่นๆ(๕)กำหนดพื้นที่และสนับสนุนให้มีการอนุรักษ์และส่งเสริมพื้นที่เกษตรกรรมรวมทั้งผลผลิตทางการเกษตรที่มีชื่อเสียงและมีเอกลักษณ์ของเกาะแตน(๖)กำหนดการใช้ประโยชน์ที่ดินตามบทบาทหน้าที่ของชุมชน และให้ชุมชนขยายตัวเฉพาะในบริเวณศูนย์กลางหลักที่กำหนดโดยการจัดระบบคมนาคม การสาธารณูปโภคและสาธารณูปการให้สมดุลในพื้นที่ดังกล่าวข้อ ๕ การใช้ประโยชน์ที่ดินภายในเขตผังเมืองรวมให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภทแผนผังแสดงโครงการคมนาคมและขนส่ง และรายการประกอบแผนผังท้ายกฎกระทรวงนี้ข้อ ๖ การใช้ประโยชน์ที่ดินตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ให้เป็นไป ดังต่อไปนี้(๑)ที่ดินในบริเวณหมายเลข ๑.๑ และหมายเลข ๑.๒ ที่กำหนดไว้เป็นสีเหลือง ให้เป็นที่ดินประเภทที่อยู่อาศัยหนาแน่นน้อย(๒)ที่ดินในบริเวณหมายเลข ๒.๑ ถึงหมายเลข ๒.๕ ที่กำหนดไว้เป็นสีเขียว ให้เป็นที่ดินประเภทชนบทและเกษตรกรรม(๓)ที่ดินในบริเวณหมายเลข ๓.๑ ถึงหมายเลข ๓.๕ ที่กำหนดไว้เป็นสีเขียวอ่อน ให้เป็นที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม(๔)ที่ดินในบริเวณหมายเลข ๔.๑ ถึงหมายเลข ๔.๖ ที่กำหนดไว้เป็นที่ดินประเภทสีเขียวอ่อนมีเส้นทแยงสีขาวให้เป็นที่ดินประเภทอนุรักษ์ป่าไม้(๕)ที่ดินในบริเวณหมายเลข ๕ ที่กำหนดไว้เป็นสีเขียวมะกอก ให้เป็นที่ดินประเภทสถาบันการศึกษา(๖)ที่ดินในบริเวณหมายเลข ๖ ที่กำหนดไว้เป็นสีเทำอ่อน ให้เป็นที่ดินประเภทสถาบันศาสนา(๗)ที่ดินในบริเวณหมายเลข ๗ ที่กำหนดไว้เป็นสีน้ำเงินให้เป็นที่ดินประเภทสถาบันราชการ การสาธารณูปโภคและสาธารณูปการข้อ ๗ ที่ดินประเภทที่อยู่อาศัยหนาแน่นน้อยให้ใช้ประโยชน์ที่ดินเพื่อการอยู่อาศัย โรงแรม พาณิชยกรรมที่มีพื้นที่ประกอบการไม่เกิน๒๐๐ ตารางเมตร โรงงานผลิตพลังงานไฟฟ้าที่มีพื้นที่ประกอบการไม่เกิน ๒๐๐ตารางเมตรซึ่งมิใช่โรงงานผลิตพลังงานไฟฟ้าจากถ่านหินและโรงงานผลิตพลังงานไฟฟ้าจากนิวเคลียร์ตามกฎหมายว่าด้วยโรงงานโรงงานบำบัดน้ำเสียรวมของชุมชน สถาบันราชการ การสาธารณูปโภคและสาธารณูปการเท่านั้นการใช้ประโยชน์ที่ดินเพื่อกิจการใดๆ ให้เป็นไป ดังต่อไปนี้(๑)การใช้ประโยชน์ที่ดินในระยะ ๕๐ เมตร จากแนวชายฝั่งทะเล ให้ดำเนินการหรือประกอบกิจการได้ในอาคารที่มีพื้นที่อาคารรวมกันไม่เกิน๑๕๐ ตารางเมตร มีความสูงของอาคารไม่เกิน ๖ เมตร และมีที่ว่างไม่น้อยกว่าร้อยละห้าสิบของแปลงที่ดินที่ยื่นขออนุญาตการวัดความสูงของอาคารให้วัดจากระดับพื้นดินที่ก่อสร้างถึงยอดผนังของชั้นสูงสุด(๒)การใช้ประโยชน์ที่ดินในระยะเกิน ๕๐ เมตร จากแนวชายฝั่งทะเล ให้ดำเนินการหรือประกอบกิจการได้ในอาคารที่มีพื้นที่อาคารรวมกันไม่เกิน๑,๐๐๐ ตารางเมตร และมีความสูงของอาคารไม่เกิน ๖ เมตร สำหรับการใช้ประโยชน์ที่ดินเพื่อการอยู่อาศัยหรือโรงแรมให้มีที่ว่างไม่น้อยกว่าร้อยละสี่สิบของแปลงที่ดินที่ยื่นขออนุญาตการวัดความสูงของอาคารให้วัดจากระดับพื้นดินที่ก่อสร้างถึงยอดผนังของชั้นสูงสุด(๓)การใช้ประโยชน์ที่ดินริมฝั่งลำคลอง ลำห้วย หรือแหล่งน้ำสาธารณะ ให้มีที่ว่างตามแนวขนานริมฝั่งตามสภาพธรรมชาติของลำคลองลำห้วย หรือแหล่งน้ำสาธารณะไม่น้อยกว่า ๖ เมตร(๔)การใช้ประโยชน์ที่ดินแนวชายฝั่งทะเล ให้มีที่ว่างตามแนวขนานแนวชายฝั่งทะเลไม่น้อยกว่า๑๘ เมตรข้อ ๘ ที่ดินประเภทชนบทและเกษตรกรรมให้ใช้ประโยชน์ที่ดินเพื่อเกษตรกรรมการทำผลิตภัณฑ์พื้นบ้านเกี่ยวกับมะพร้าวและผลิตภัณฑ์ท้องถิ่นโรงแรมที่มีพื้นที่ประกอบการไม่เกิน ๕๐๐ ตารางเมตรพาณิชยกรรมที่มีพื้นที่ประกอบการไม่เกิน ๑๐๐ ตารางเมตร โรงงานผลิตพลังงานไฟฟ้าที่มีพื้นที่ประกอบการไม่เกิน๒๐๐ ตารางเมตรซึ่งมิใช่โรงงานผลิตพลังงานไฟฟ้าจากถ่านหินและโรงงานผลิตพลังงานไฟฟ้าจากนิวเคลียร์ตามกฎหมายว่าด้วยโรงงานการอยู่อาศัยประเภทบ้านเดี่ยวซึ่งมิใช่การจัดสรรที่ดิน โรงงานบำบัดน้ำเสียรวมของชุมชนการกำจัดมูลฝอย สถาบันราชการ การสาธารณูปโภคและสาธารณูปการเท่านั้นที่ดินประเภทนี้ในบริเวณหมายเลข ๒.๒ และหมายเลข ๒.๔ นอกจากให้ใช้ประโยชน์ที่ดินตามวรรคหนึ่งแล้วให้ใช้ประโยชน์ที่ดินเพื่อการประมงพื้นบ้านและกิจการเกี่ยวกับประเภทเตาย่างมะพร้าวได้ด้วยการใช้ประโยชน์ที่ดินเพื่อกิจการใดๆ ให้เป็นไป ดังต่อไปนี้(๑)การใช้ประโยชน์ที่ดินในระยะ ๕๐ เมตร จากแนวชายฝั่งทะเล ให้ดำเนินการหรือประกอบกิจการได้ในอาคารที่มีพื้นที่อาคารรวมกันไม่เกิน๑๕๐ ตารางเมตร มีความสูงของอาคารไม่เกิน ๖ เมตรและมีที่ว่างไม่น้อยกว่าร้อยละห้าสิบของแปลงที่ดินที่ยื่นขออนุญาต การวัดความสูงของอาคารให้วัดจากระดับพื้นดินที่ก่อสร้างถึงยอดผนังของชั้นสูงสุด(๒)การใช้ประโยชน์ที่ดินในระยะเกิน ๕๐ เมตร แต่ไม่เกิน ๑๐๐ เมตร จากแนวชายฝั่งทะเลให้ดำเนินการหรือประกอบกิจการได้ในอาคารที่มีพื้นที่อาคารรวมกันไม่เกิน๑๕๐ ตารางเมตร มีความสูงของอาคารไม่เกิน ๖ เมตรและมีที่ว่างไม่น้อยกว่าร้อยละสี่สิบของแปลงที่ดินที่ยื่นขออนุญาต เว้นแต่โรงแรมให้ดำเนินการหรือประกอบกิจการได้ในอาคารที่มีพื้นที่อาคารรวมกันไม่เกิน๕๐๐ ตารางเมตร การวัดความสูงของอาคารให้วัดจากระดับพื้นดินที่ก่อสร้างถึงยอดผนังของชั้นสูงสุด(๓)การใช้ประโยชน์ที่ดินในระยะเกิน ๑๐๐ เมตร จากแนวชายฝั่งทะเล ให้ดำเนินการหรือประกอบกิจการได้ในอาคารที่มีพื้นที่อาคารรวมกันไม่เกิน๑๕๐ ตารางเมตร มีความสูงของอาคารไม่เกิน ๖ เมตร และมีที่ว่างไม่น้อยกว่าร้อยละหกสิบของแปลงที่ดินที่ยื่นขออนุญาตเว้นแต่โรงแรมให้ดำเนินการหรือประกอบกิจการได้ในอาคารที่มีพื้นที่อาคารรวมกันไม่เกิน๕๐๐ ตารางเมตร โครงสร้างที่ใช้ในกิจการสาธารณูปโภคให้มีความสูงไม่เกิน ๑๒ เมตรและมีระยะห่างจากแนวเขตชายฝั่งทะเลไม่น้อยกว่า ๒๐๐ เมตรการวัดความสูงของอาคารให้วัดจากระดับพื้นดินที่ก่อสร้างถึงยอดผนังของชั้นสูงสุด(๔)การใช้ประโยชน์ที่ดินริมฝั่งลำคลอง ลำห้วย หรือแหล่งน้ำสาธารณะ ให้มีที่ว่างตามแนวขนานริมฝั่งตามสภาพธรรมชาติของลำคลองลำห้วย หรือแหล่งน้ำสาธารณะไม่น้อยกว่า ๖ เมตร(๕)การใช้ประโยชน์ที่ดินแนวชายฝั่งทะเล ให้มีที่ว่างตามแนวขนานแนวชายฝั่งทะเลไม่น้อยกว่า๑๘ เมตรข้อ ๙ ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมให้ใช้ประโยชน์ที่ดินเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อม หรือสาธารณประโยชน์เท่านั้นที่ดินประเภทนี้ในบริเวณหมายเลข ๓.๒ หมายเลข ๓.๔ และหมายเลข ๓.๕ นอกจากการใช้ประโยชน์ที่ดินตามวรรคหนึ่งแล้วให้ใช้ประโยชน์ที่ดินเพื่อการคมนาคมและขนส่งทางน้ำหรือการสาธารณูปโภคที่เป็นของรัฐอาคาร อุปกรณ์ ท่อสูบน้ำและท่อน้ำทิ้งสำหรับการผลิตน้ำประปา อาคาร อุปกรณ์ และท่อสำหรับการส่งกระแสไฟฟ้าได้ด้วยข้อ ๑๐ ที่ดินประเภทอนุรักษ์ป่าไม้ให้ใช้ประโยชน์ที่ดินเพื่อการสงวนและคุ้มครองดูแลรักษาหรือบำรุงป่าไม้ สัตว์ป่าต้นน้ำ ลาธาร และทรัพยากรธรรมชาติอื่น ๆ ตามมติคณะรัฐมนตรีและกฎหมายเกี่ยวกับการป่าไม้การสงวนและคุ้มครองสัตว์ป่า และการส่งเสริมและรักษาคุณภาพสิ่งแวดล้อมแห่งชาติเท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมาย ให้ใช้ประโยชน์ที่ดินเพื่อเกษตรกรรมและการอยู่อาศัยประเภทบ้านเดี่ยวซึ่งมิใช่การจัดสรรที่ดินเท่านั้นที่ดินประเภทนี้ในบริเวณหมายเลข ๔.๑ และหมายเลข ๔.๖ ให้ใช้ประโยชน์ที่ดินเพื่อการสงวนและคุ้มครองดูแลรักษาหรือบำรุงป่าไม้และการส่งเสริมและรักษาคุณภาพสิ่งแวดล้อมแห่งชาติเท่านั้นการใช้ประโยชน์ที่ดินเพื่อกิจการใดๆ ให้เป็นไป ดังต่อไปนี้(๑)การใช้ประโยชน์ที่ดิน ให้ดำเนินการหรือประกอบกิจการได้ในอาคารที่มีพื้นที่ทั้งหมดรวมกันไม่เกิน๗๕ ตารางเมตร มีความสูงของอาคารไม่เกิน ๖ เมตรและให้มีที่ว่างไม่น้อยกว่าร้อยละเจ็ดสิบห้าของแปลงที่ดินที่ยื่นขออนุญาตการวัดความสูงของอาคารให้วัดจากระดับพื้นดินที่ก่อสร้างถึงยอดผนังของชั้นสูงสุด(๒)การใช้ประโยชน์ที่ดินริมฝั่งลำคลองหรือแหล่งน้ำสาธารณะ ให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๖ เมตร(๓)การใช้ประโยชน์ที่ดินแนวชายฝั่งทะเล ให้มีที่ว่างตามแนวขนานแนวชายฝั่งทะเลไม่น้อยกว่า๑๘ เมตรข้อ ๑๑ ที่ดินประเภทสถาบันการศึกษาให้ใช้ประโยชน์ที่ดินเพื่อการศึกษาหรือเกี่ยวข้องกับการศึกษา สถาบันราชการหรือสาธารณประโยชน์เท่านั้น และให้ดำเนินการได้ในอาคารที่มีความสูงไม่เกิน ๖ เมตรการวัดความสูงของอาคารให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๑๒ ที่ดินประเภทสถาบันศาสนาให้ใช้ประโยชน์ที่ดินเพื่อการศาสนาหรือเกี่ยวข้องกับการศาสนา การศึกษาสถาบันราชการ หรือสาธารณประโยชน์เท่านั้น และให้ดำเนินการได้ในอาคารที่มีความสูงไม่เกิน๖ เมตร การวัดความสูงของอาคารให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๑๓ ที่ดินประเภทสถาบันราชการการสาธารณูปโภคและสาธารณูปการ ให้ใช้ประโยชน์ที่ดินเพื่อกิจการของรัฐกิจการเกี่ยวกับการสาธารณูปโภคและสาธารณูปการ หรือสาธารณประโยชน์เท่านั้นและให้ดำเนินการได้ในอาคารที่มีความสูงไม่เกิน๖ เมตร การวัดความสูงของอาคารให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๑๔ การใช้ประโยชน์ที่ดินเพื่อการติดหรือตั้งป้ายให้มีระยะห่างจากแนวชายฝั่งทะเลไม่น้อยกว่า๒๕ เมตร มีความยาวของป้ายไม่เกิน ๖ เมตร และมีความสูงของป้ายไม่เกิน ๔ เมตร ทั้งนี้ ในที่ดินประเภทชนบทและเกษตรกรรมการติดหรือตั้งป้ายที่อยู่บนพื้นดินโดยตรงให้มีพื้นที่ป้ายไม่เกิน ๑๒ ตารางเมตรการวัดความสูงของป้ายให้วัดจากระดับถนนหรือทางเท้าที่อยู่ใกล้ที่สุดถึงส่วนที่สูงสุดของป้ายข้อ ๑๕ การก่อสร้างถนนตามแผนผังแสดงโครงการคมนาคมและขนส่งท้ายกฎกระทรวงนี้ให้ก่อสร้างเป็นทางเดินหรือทางจักรยานข้อ ๑๖ ให้ผู้มีหน้าที่และอำนาจในการควบคุมการก่อสร้างอาคารหรือการประกอบกิจการในเขตผังเมืองรวมปฏิบัติการให้เป็นไปตามกฎกระทรวงนี้ให้ไว้ ณ วันที่ ๒๔ สิงหาคม พ.ศ.๒๕๖๑พลเอก อนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงให้ใช้บังคับผังเมืองรวมชุมชนเกาะแตนจังหวัดสุราษฎร์ธานี พ.ศ.๒๕๖๑๒.แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมชุมชนเกาะแตนจังหวัดสุราษฎร์ธานี พ.ศ.๒๕๖๑๓. รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมชุมชนเกาะแตนจังหวัดสุราษฎร์ธานี พ.ศ. ๒๕๖๑๔.แผนผังแสดงโครงการคมนาคมและขนส่งท้ายกฎกระทรวงให้ใช้บังคับผังเมืองรวมชุมชนเกาะแตนจังหวัดสุราษฎร์ธานี พ.ศ.๒๕๖๑๕. รายการประกอบแผนผังแสดงโครงการคมนาคมและขนส่งท้ายกฎกระทรวงให้ใช้บังคับผังเมืองรวมชุมชนเกาะแตนจังหวัดสุราษฎร์ธานี พ.ศ. ๒๕๖๑(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่สมควรกำหนดให้ใช้บังคับผังเมืองรวมในท้องที่ตำบลตลิ่งงามอำเภอเกาะสมุย จังหวัดสุราษฎร์ธานี เพื่อใช้เป็นแนวทางในการพัฒนา และการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อม ทั้งนี้เพื่อให้บรรลุวัตถุประสงค์ของการผังเมือง และโดยที่มาตรา ๒๖ วรรคหนึ่งแห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๔) พ.ศ. ๒๕๕๘ บัญญัติว่า การใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้ปวันวิทย์/จัดทำ๓ มกราคม๒๕๖๒[๑] ราชกิจจานุเบกษาเล่ม ๑๓๕/ตอนที่ ๘๑ ก/หน้า ๖/๑๒ ตุลาคม ๒๕๖๑